***«*Жаңашыл мұғалім-2019*»***

**республикалықбайқауының ережелері**

**Мақсаты:**

* мұғалімдердің әлеуметтік және кәсіби беделін көтеру;
* педагогикалық инновацияларға қолдау көрсету;
* цифрлық технологиялар қолданылған педагогикалық іс-тәжірибелерді жинақтау және тарату.

***Байқауды өткізудің тәртібі мен мерзімі***

Байқау екі кезеңнен тұрады:

1-кезең: 19.12.2018 – 01.03.2019

2-кезең: 18.03.2019 – 26.04.2019

**АТАЛЫМДАР**

**«Сабақтағы АКТ» аталымы**

**1-кезең:**АКТ-ның негізгі құралы ретінде сабақтың барлық кезеңінде bilimland.kz, itest.kz, imektep.kz, twig-bilim.kz ресурстарын қолдана отырып жазылған Word форматындағы толық сабақ жоспары. Аталымның міндетті шарты:  **пәндер немесе ресурстарды біріктіру (аз дегенде 2).** Мысалы, *Математика (bilimland.kz) + Физика (bilimland.kz); iTest + twig-bilim; iMektep + Познание мира (bilimland.kz), Видеотоптама (bilimland.kz) + Аудиохрестоматия (bilimland.kz) және т.б.*

Шарты: міндетті түрде материалдардың бірнеше түрін қолдану (мәтін, видео, жаттығу, симулятор және т.б.).

**2-кезең:**10–15 минуттан аспайтын сабақ үзіндісінің видеосын жіберу. Видеода мұғалім алдымен өзі жайлы қысқаша мәлімет береді және мұғалімнің қоғамдағы орны туралы айтады (көп дегенде 2 минут), ары қарай bilimland.kz, itest.kz, imektep.kz, twig-bilim.kz ресурстарын қолдана отырып өткізген сабағынан үзінді көрсетуі тиіс.

Шарты: егер 2-кезеңге жіберілген видеосабақ 1-кезеңге жіберілген сабақ жоспарынан өзгеше болса, онда видеодағы сабақтың Word форматындағы жоспары қоса жолдануы тиіс.

**«Тәрбие сағатындағы АКТ» аталымы**

**1-кезең:**bilimland.kz, itest.kz, imektep.kz, twig-bilim.kz ресурстарын пайдаланып өткізген сынып сағаты немесе сыныптан тыс шараның **оқыту мен тәрбие жұмысын біріктірген** Word форматындағы толық сабақ жоспары жолдануы тиіс. **Шарты:**байқауға жіберілген сынып сағаты немесе сыныптан тыс іс-шараларда педагогтың **оқыту мен тәрбиелеуді біріктіргені** толық көрінуі тиіс.

**2-кезең:**10–15 минуттан аспайтын сабақ үзіндісінің видеосын жіберу. Видеода мұғалім өзі жайлы қысқаша мәлімет береді, мұғалімнің, сынып жетекшісінің, тәрбиешінің, тәлімгердің қазіргі қоғамдағы орны туралы айтады (көп дегенде 2 минут), ары қарай bilimland.kz, itest.kz, imektep.kz, twig-bilim.kz ресурстарын қолданған сынып сағатының немесе сыныптан тыс шараның үзіндісін көрсетуі тиіс.

Шарты: егер 2-кезеңге жіберілген видео 1-кезеңге жіберілген сабақ жоспарынан өзгеше болса, онда видеодағы сабақтың Word форматындағы жоспары қоса жолдануы тиіс.

**«АКТ-ны қорытынды аттестаттау немесе ҰБТ-ға (КТ) дайындықта қолдану» аталымы**

**1-кезең:**itest.kz ресурсын қолданып қорытынды аттестаттау және ҰБТ-ға дайындық ретінде өткізілген түрлі пішіндегі сабақтың Word форматындағы әртүрлі жұмыс формалары мен түрлері көрсетілген сабақ жоспарын жолдау. bilimland.kz, twig-bilim.kz ресурстарын **қосымша ретінде** пайдалануға болады.

Шарты: байқауға қорытынды аттестаттау мен ҰБТ-ға (КТ) дайындауда itest.kz ресурсын пайдалана отырып жасалған түрлі жұмыс формалары мен түрлері көрсетілген толық сабақ жоспары ұсынылуы тиіс.

**2-кезең:**10–15 минуттан аспайтын сабақ үзіндісінің видеосын жіберу. Видеода мұғалім өзі жайлы қысқаша мәлімет береді және қорытынды аттестаттауға (ҰБТ немесе КТ) дайындық кезіндегі мұғалімнің орны туралы айтады (максимум 2 минут), ары қарай itest.kz ресурсын қолданып қорытынды аттестаттау мен ҰБТ-ға дайындық түрінде өткізген сабақтың үзіндісі болуы керек. Сондай-ақ жұмыстардың кадрдан тыс дауыс немесе субтитр түріндегі пікірлермен бөлісетін түрлі жолдарын пайдалану.

Шарты:егер 2-кезеңге жіберілген видео 1-кезеңге жіберілген сабақ жоспарынан өзгеше болса, онда видеодағы сабақтың Word форматындағы жоспары қоса жолдануы тиіс.

**«Шағын жинақты мектептегі (ШЖМ) АКТ» аталымы**

**1-кезең: ШЖМ жағдайындағы сыныптарды біріктіріп өткізген** Word форматындағы толық сабақжоспары жолдануы керек. Сабақтың барлық кезеңінде (жаңа сабаққа дайындық, өткен материалды бекіту, тәжірибелік жұмыс, білімін тексеру) bilimland.kz, itest.kz, imektep.kz, twig-bilim.kz ресурстары қолданылуы тиіс.

Шарты:біріктірілген сыныпта өткізілген сабақта bilimland.kz, itest.kz, imektep.kz, twig-bilim.kz ресурстары сабақтың барлық кезеңінде қолданылуы тиіс.

**2-кезең:**10–15 минуттан аспайтын сабақ үзіндісінің видеосын жіберу. Видеода мұғалім өзі жайлы қысқаша мәлімет береді және шағын жинақты мектептегі мұғалімнің орны туралы айтады (көп дегенде 2 минут), ары қарай біріктірілген сыныпта bilimland.kz, itest.kz, imektep.kz, twig-bilim.kz ресурстарын қолданған сабақ үзіндісін көрсетуі тиіс.

Шарты: егер 2-кезеңге жіберілген видео 1-кезеңге жіберілген сабақ жоспарынан өзгеше болса, онда видеодағы сабақтың Word форматындағы жоспары қоса жолдануы тиіс.

**Байқау қатысушыларына қойылатын талаптар**

*Байқауға кімдер қатыса алады?*

1. Қазақстан Республикасының азаматтары.

2. Бастауыш және орта білім беру мекемелерінің (орта мектеп, гимназия, лицей, колледж, балабақша орталықтары) оқытушылары;

3. Білім беру мекемелеріндегі сынып жетекшілері, тәлімгерлер, тәрбиешілер.

Қатысушылардың білім беру саласындағы еңбек өтілі 3 жылдан кем болмауы керек және әрбір қатысушы жұмыс орнынан берілген анықтаманың электронды нұсқасын ұсынуы тиіс (байқауға анықтамасыз жіберілмейді).

* *Байқау тек ҚР аймағына таратылады.*

**Байқау жұмыстарына қойылатын талаптар:**

* сабақ және сынып/сыныптан тыс сағаттардың жоспарларын құрастыруда әдістемелік сауаттылықтың болуы;
* сабақ жоспарларының міндетті түрде жаңартылған мазмұндағы білім беру бағдарламасына сай болуы;
* сабақ және сынып/сыныптан тыс сағаттардың жоспарына міндетті түрде  [www.bilimland.kz](http://www.bilimland.kz/), [www.itest.kz](http://www.itest.kz/), [www.imektep.kz](http://www.imektep.kz/), [www.twig-bilim.kz](http://www.twig-bilim.kz/) ресурстарының мультимедиялық материалдары (видеофильмдер, анимациялар, мультимедиялық слайд-шоу, интерактивті жаттығулар, симуляторлар, диаграммалар, сызбалар, жұмыс парақтары және т.б.) кіріктірілуі тиіс;
* тәжірибеде қолданылуына мән берілуі;
* жұмыстың сапалы безендірілуі;
* авторлық идеяның бірегей болуы;
* авторлық құқықтың сақталуы (басқа авторлардың жұмысын толық немесе жартылай көшіріп алу «плагиат» болып саналады, бұндай қатысушылар байқаудан шеттетіледі).

*\*Білім беру ресурстарына офлайн құрылғы арқылы қосылған мектеп мұғалімдері  +7 (727) 344 95 95, +7 (707) 944 95 95 нөмірлеріне хабарласып, сұраныс жасау арқылы жеке аккаунт аштыра алады.*

**Байқау шарттары:**

* Қатысушылар міндетті түрде bilimland.kz, itest.kz, imektep.kz, twig-bilim.kz ресурстарына жазылулары шарт;
* Байқау жұмыстары байқау талаптарына сай болуы шарт. Жұмыстың құрылымы мен безендірілуін автор өзіне лайықтап, өзіндік шешімімен үйлестіруіне болады;
* Байқаудың бірінші кезеңінен өтпей қалған қатысушылар екінші кезеңге жіберілмейді;
* Қатысушылар байқауға жұмыс жолдау арқылы BMG компаниясына сабақ жоспарларын, атап айтқанда, электрондық мәтіндік және видео материалдарды BilimLand.kz сайтында және әлеуметтік желілердегі bilimland парақшаларында жариялауға рұқсаттарын береді.

**Байқауды ұйымдастыру кеңесі**

Байқау жұмыстарын тәуелсіз сараптама комиссиясы бағалайды.

* Байқау жеңімпаздары дипломдармен марапатталып, ақшалай сыйлыққа ие болады:

**«Сабақтағы ақпараттық-коммуникациялық технологиялар»**аталымы – 500 000 (бес жүз мың) теңге;

**«Тәрбие сағатындағы ақпараттық-коммуникациялық технологиялар» аталымы**– 500 000 (бес жүз мың) теңге;

**«Ақпараттық-коммуникациялық технологияларды қорытынды аттестаттау және ҰБТ-ға (КТ) дайындықта қолдану» аталымы**– 500 000 (бес жүз мың) теңге;

**«Шағын жинақты мектептегі (ШЖМ) ақпараттық-коммуникациялық технологиялар» аталымы**– 500 000 (бес жүз мың) теңге.

*\* Байқау ұйымдастырушыларының тарапынан қосымша сыйлықтар қарастырылған.*

* Байқау ұйымдастырушылары кез келген аталым бойынша 2 жеңімпазға дейін таңдау құқығына ие.
* Байқау ұйымдастырушылары табыстайтын **Алғысхаттар** текбайқаудың **екінші кезеңіне өткен** және **байқау талаптарына сай келетін жұмыс жолдаған қатысушыларға беріледі.**

Байқау жұмыстарын бағалау:

1-кезең: 01.03.19 – 18.03.19

2-кезең:  26.04.19 – 25.05.19

Байқау қорытындысы[www.bilimland.kz](http://www.bilimland.kz/) порталында және әлеуметтік желілердегі [bilimland](http://www.bilimland.kz/) парақшаларында 2019 жылдың 25 мамырында жарияланады.

Жеңімпаздарды марапаттау және дипломдар мен сыйлықтарды табыстау рәсімі 2019 жылдың 25 мамырында өткізіледі.

***Байқауды өткізу ережелерімен таныстым және ережеде жазылған барлық талаптарды қабылдаймын.***